สวัสดีครับผมอายุ16ปี ผมเองชอบช่วยตัวเองโดยการถูกับนข้างมาตั้งแต่เด็กจนถึงตอนนี้ เวลาช่วยตัวเองด้วยมือก่ไม่เคยเสร็จเลย พอมีเซ็กทีไรก่ไม่เสร็จทำเป็นชั่วโมงก่ไม่เคยเสร็จเลย(มีเซ็กมา5ครั้งแล้วไม่เสร็จสักครั้ง) อยากรู้ว่ามันเกี่ยวกันมั้ยและอยากรู้วิธีแก้ไข อยากช่วยตัวด้วยมือแบบคนปกติเหมือนเค้าอยากมีเซ็กแบบปกติเหมือนเขา ช่วยทีครับขอบครับ
สวัสดีค่ะ การตอบสนองความรู้สึกหรือความต้องการทางเพศของตนเองด้วยการช่วยตัวเองนั้นสามารถทำได้อย่างปลอดภัยในคนทุกเพศ ทุกวัย หากไม่ได้ทำอย่างรุนแรง หรือมีการสอดใส่สิ่งแปลกปลอมเข้าไปในอวัยวะเพศ ไม่ได้มีผลต่อสมรรถภาพทางเพศ สมรรถภาพทางกาย หรือทำให้เกิดโรคใดๆแต่อย่างใด และถ้าไม่ได้หมกมุ่นจนเกินไปจนทำให้ไม่สามารถทำหรือคิดเรื่องอื่นๆได้ตามปกติ ก็ไม่น่าจะมีผลต่อสภาวะทางจิตในระยะยาวจากที่กล่าวมา อาจจะเป็นความไม่เคยชินมากกว่า ซึ่งส่วนใหญ่แล้วเมื่อเวลาผ่านไป ก็จะค่อยๆปรับพฤติกรรมให้เป็นไปในแบบที่ต้องการได้ แต่หากยังมีอาการเป็นต่อเนื่อง รู้สึกขัดขวางต่อการทำกิจกรรมทางเพศมาก สามารถไปพบแพทย์เพื่อขอรับคำปรึกษาเพิมเติมและต้องหาดูด้วยว่ามีสาเหตุทางกายอื่นๆเช่นความผิดปกติของระบบประสาทตรงอวัยวะเพศ โรคทางกายเรื้อรังใดๆที่ทำให้ไม่สามารถทำกิจกรรมทางเพศได้ตามปกติหรือเปล่านอกจากนี้ควรจะต้องหากิจกรรมอื่นๆทำ เช่นการออกกำลังกายและเล่นกีฬาไปด้วย เพราะถ้าหมกมุ่นมากจนเกินไป อาจมีผลเสีย เช่นอาจทำให้เสพติดและไปมีผลกระทบเมื่อต้องไปมีเพศสัมพันธ์จริง หรือส่งผลต่อจิตใจและอารมณ์ในระยะยาวได้